**Прыкладная тэхналагічная карта занятку з выкарыстаннем інфармацыйна-камунікатыўных тэхналогій**

**па адукацыйнай галіне “Развіццё маўлення і культура маўленчых зносін” для дзяцей другой малодшай групы (ад 3 да 4 гадоў)**

*Тэма:* Цацкі

*Праграмныя задачы:* фарміраваць актыўны слоўнік дзіцяці на аснове ўяўленняў пра навакольнае асяроддзе;

развіваць уменне называць прадметы (цацкі) у множным ліку, уменне выкарыстоўваць асноўныя формы маўленчага этыкету ў сітуацыях зносін (Дайце, калі ласка); выхоўваць уменне слухаць адзін аднаго.

*Абсталяванне:* відэапраектар; лялька “Аленка”; відэа “Я мову родную люблю: цацкі”; дыдактычная гульня “Адзін-многа”; цацкі па колькасці выхаванцаў: машынка, кубік, мячык, лялька, плюшавы мядзведзь, кубік, барабан.

*Слоўнік:* мячык, лялька, мяккі мядзведзь.

|  |  |  |  |  |  |  |  |
| --- | --- | --- | --- | --- | --- | --- | --- |
| Этапы занятку | Час | Форма арганізацыі  дзяцей | Дзейнасць | | Планаваныя вынікі | Метады | Абсталяванне |
| выхавальнікдашкольнай адукацыі | выхаванцы |
| *1 Уступная частка*  Арганізацыйны момант.  Мэта: арганізацыя дзяцей, стварэнне станоўчага настрою. | 1 хвіліна | Дзеці становяцца ў круг. | Выхавальнік звяртаецца да дзяцей:  Добры дзень, дзяўчынкі!  Добры дзень, хлопчыкі! | Дзяўчынкі: мы дзяўчынкі-весялінкі. Добры дзень!  Хлопчыкі: мы хлопчыкі-малайчынкі. Добры дзень! | Арганізацыя дзяцей, стварэнне станоўчага настрою да занятку. | Славесны. | Лялька “Аленка”.  **Дадатак 2.** |
| 2 *Асноўная частка*  2.1 Сюрпрызны момант “Прыход Аленкі”.  Мэта: фарміраванне матывацыйнай устаноўкі на пазнавальную і практычную дзейнасць. | 2 хвіліны | Стаяць у крузе. | Прапануе сустрэць ляльку “Аленку”, якая прынесла цацкі. | Сустракаюць Аленку з цацкамі.  Адказы на пытанні, выказваюць сваю думку. | Актывізацыя маўленчай і пазнавальнай дзейнасці. | Славесны. Практычны. |  |
| 2.2 Прагляд відэа “Цацкі”.  Мэта: пашырэнне слоўнікавага запасу новымі словамі. | 3 хвіліны | Сядзяць паўкругам на стульчыках. | Прапануе паглядзець відэа, якое запісала для іх Аленка “Я мову родную люблю: цацкі” | Глядзяць відэа.  Паўтараюць словы з відэа.  адказваюць на пытанні з відэа “чаго не хапае?”. | Вымаўленне слоў на беларускай мове. | Славесны. Наглядны. | QR-код на відэа “Я мову родную люблю: цацкі”.  **Дадатак 1.** |
| 2.3 Фізкультхвілінка “Мячык”  Мэта: зніжэнне стамляльнасці і павышэнне канцэнтрацыі ўвагі. | 1 хвіліна,  30 секунд | Стаяць у крузе. | Прапануе адпачыць разам з Аленкай:  Б’юць яго рукамі,  Б’юць яго нагамі.  Ён не скардзіцца, не плача,  Моўчкі лётае і скача. | Дзеці паўтараюць і выконваюць рухі нагамі і рукамі. | Зніжэнне стамляльнасці і павышэнне канцэнтрацыі ўвагі. | Гульнявы. |  |
| 2.4 Дыдактычная гульня “Адзін-многа”.  Мэта: уменне называць прадметы (цацкі) у множным ліку і суадносіць іх з самым прадметам (цацкай). | 3 хвіліны | Стаяць у крузе. | Прапануе пагуляць у гульню “Адзін-многа”.  Паказвае карткі з малюнкамі адна цацка або многа цацак. | Дзеці глядзяць уважліва на малюнкі і адказваюць што на іх на малёвана (адна або многа цацак). | Называюць назвы цацак у адзіночным і множным ліку. | Славесны. Практычны.  Наглядны. | Дыдактычны матэрыял да дыдактычнай гульні “Адзін-многа”.  **Дадатак 3.** |
| 2.5 Практыкаванне  “Папрасі цацку ў Аленкі”.  Мэта: уменне выкарыстоўваць асноўныя формы маўленчага этыкету ў сітуацыях зносін (дайце, калі ласка) | 3 хвіліны | Сядзяць паўкругам на стульчыках. | Выхавальнік прапануе ветліва папрасіць а Алёнкі цацку пагуляць. | Дзеці просяць цацку ў Аленкі для гульні:  дайце, калі ласка мне мячык; дайце, калі ласка мне ляльку; дайце, калі ласка мне машынку; дайце, калі ласка мне кубік. | Актывізацыя маўленчай дзейнасці,  выкарыстанне асноўных форм маўленчага этыкету ў сітуацыях зносін (дайце, калі ласка). | Славесны. Практычны.  Наглядны. | Цацкі: машынка, кубік, мячык, лялька, мяккі мядзведзь, барабан. |
| 3. *Заключная частка.*  Мэта: падвядзенне вынікаў, выявіць рэзультатыўнасць працы. | 1 хвіліна,  30 секунд | Стаяць у крузе. | Прапануе назваць цацкі, якія яны папрасілі ў Аленкі для гульні і трымаюць іх у руках.  Просіць выказаць свае думкі аб тым, што ім спадабалася сёння на занятку. | Называюць цацкі, якія трымаюць у руках і дзякуюць Аленку.  Выказваюць свае ўражанні. | Уменне слухаць адзін аднаго не перабіваючы. | Славесны. Практычны.  Наглядны. |  |